Diari Oficial de la Generalitat Valenciana


Sumari del DOGV 5695, del 04-02-2008 (2008/1186)

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al Conveni de col·laboració entre el Ministerio de Educación y Ciencia i la Generalitat per a la millora de les biblioteques escolars. Any 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5695

Data del DOGV
:   04-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1186


Data del document
:   30-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * administració central
    * cooperació administrativa
    * biblioteca

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al Conveni de col·laboració entre el Ministerio de Educación y Ciencia i la Generalitat per a la millora de les biblioteques escolars. Any 2007.   
 [2008/1186]  
El Ministerio de Educación y Ciencia i la Generalitat han subscrit, després de la tramitació prèvia reglamentària, el 17 de desembre de 2007, l'addenda al Conveni de col·laboració per a la millora de les biblioteques escolars. Any 2007.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0011/2008, i que figura com a annex d'esta resolució.  
Valencia, 30 de gener de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni de col·laboració entre el Ministeri d'Educació i Ciència i la Generalitat de la Comunitat Valenciana per a la millora de les biblioteques escolars. Any 2007.  
Madrid, 17 de desembre de 2007  
Reunits  
D'una part, Mercedes Cabrera Calvo-Sotelo, com a ministra d'Educació i Ciència, en virtut del Reial Decret 464/2006, de 10 d'abril, i fent ús de la competència establerta en la disposició addicional tretze de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
D'una altra part, Alejandro Font de Mora Turón, conseller d'Educació, en nom i representació de la Generalitat, en virtut de l'acord adoptat pel Consell, el dia 30 de novembre de 2007.  
Exposen  
Que, el 22 de desembre de 2006, el Ministeri d'Educació i Ciència i la Generalitat de la Comunitat Valenciana van subscriure un conveni per a la millora de les biblioteques escolars, en la clàusula octava del qual es determinava que la disposició de nous crèdits, en exercicis pressupostaris posteriors, podia donar lloc a la subscripció d'addendes que arreplegaren les noves aportacions econòmiques junt amb les modificacions que es requerisquen.   
El 30 de març de 2007, el Consell de Ministres va aprovar, d'acord amb els criteris establits en la Conferència Sectorial d'Educació, la distribució a les comunitats autònomes d'un crèdit de 9.000.000 euros, destinat a la millora de les biblioteques escolars dels centres d'Educació Primària.  
De conformitat amb tot el que s'ha exposat anteriorment, ambdues parts acorden subscriure una addenda a l'any 2007, d'acord amb les següents:   
Clàusules  
Primera. Objecte  
La present addenda té com a objecte l'establiment dels mecanismes de col·laboració necessaris entre el Ministeri d'Educació i Ciència i la Generalitat de la Comunitat Valenciana, d'acord amb les especificacions que s'inclouen en esta, per a continuar donant suport a les actuacions de la Comunitat Autònoma en relació amb la millora de les biblioteques escolars amb noves aportacions econòmiques.  
Segona. Noves aportacions econòmiques   
El Ministeri d'Educació i Ciència aportarà, en l'any 2007 la quantitat total de 950.018 euros, a càrrec de l'aplicació pressupostària 22.68.825X.808, del corresponent Pressupost de Gastos del Departament.  
La Generalitat aportarà la quantitat total de 950.018 euros distribuïts de la manera següent:  
a) Mitjançant el pressupost de l'empresa pública CIEGSA (Construccions i Infraestructures Educatives de la Generalitat Valenciana -creada pel Decret 122/2000, de 25 de juliol, del Govern Valencià) un total de 742.860,71 euros, distribuïts en dos anualitats:  
- 130.660 euros, a càrrec de l'anualitat de 2007, per mitjà de l'adquisició d'equipament informàtic (ordinadors, impressores i lectors òptics), per a dotar les biblioteques escolars dels col·legis d'Educació Primària.  
- 612.200,71 euros, a càrrec de l'anualitat de 2008, per mitjà de l'adquisició de fons bibliogràfics (lot fundacional) i material informàtic (ordinadors, impressores i lectors òptics) per a dotar les biblioteques escolars dels col·legis d'Educació Primària.  
b) La conselleria d'Educació aportarà 207.157,29 euros, a càrrec del capítol II de la línia pressupostària 74.59.63.989.63 del pressupost corresponent a l'exercici de 2007.  
Tercera. Distribució dels fons econòmics  
La conselleria d'Educació distribuirà els fons econòmics, que s'aplicaran a l'execució de les actuacions previstes per la clàusula segona del conveni, de manera que, almenys, als centres públics d'Educació Primària dependents de la Generalitat que no van rebre la quantitat mínima d'entre 500 i 1.500 euros, establida en la clàusula quarta del conveni i que depenia de les dimensions de cada centre els siga oferida la dita quantitat perqué es destine a dotar les seues biblioteques. Esta quantitat podrà incrementar-se d'acord amb els criteris que establisca la conselleria d'Educació que, en tot cas, tindran en compte els aspectes enumerats en la clàusula segona del Conveni de col·laboració, de 22 de desembre de 2006, entre el Ministeri d'Educació i Ciència i la Generalitat per a la millora de les biblioteques escolars.   
Per a l'execució de les actuacions derivades d'esta addenda, caldrà ajustar-se a allò que estipula el conveni.  
Quarta. Instrumentació del pagament  
El Ministeri d'Educació i Ciència procedirà a transferir a la Generalitat de la Comunitat Valenciana l'aportació econòmica prevista en la clàusula segona, després de la firma de la present addenda.  
A l'efecte de la justificació del lliurament, la Generalitat de la Comunitat Valenciana reunirà la documentació corresponent al desplegament dels programes i a la justificació de la despesa, d'acord amb allò que establix per a les comunitats autònomes l'article 86 de la Llei 47/2003, de 26 de novembre, General Pressupostària. Esta documentació serà aportada a la Comissió Mixta de Seguiment, constituïda segons el que assenyala la clàusula sèptima del conveni.  
Quinta. Ampliació de la vigència del conveni  
Per a acomplir la clàusula segona de la present addenda, s'amplia la vigència del conveni fins al 31 de desembre de 2009, sense que això supose la modificació dels compromisos adquirits quant a les aportacions que calga realitzar d'acord amb la clàusula tercera de l'esmentat conveni.   
I, com a prova de conformitat, firmen la present addenda per duplicat, de manera que es quede un exemplar en poder de cada una de les parts firmants, en el lloc i la data indicats anteriorment.  
La ministra d'Educació i Ciència. Mercedes Cabrera Calbo-Sotelo  
El conseller d'Educació. Alejandro Font de Mora Turón